Lolland-Falsters Stifts-Tidende, 1829-08-07
Ved Auction efter Lieutn. v. Klifoth i Kjøbenhavn, bortsælges 10 Lispd. gamle Kobberskillinger. Kjøbenhavn, den 3die August. Deres kongelige Høiheder Kronprindsesse Carolines og Prinds Frederik Ferdinands Formæling blev i Løverdags den 1ste August høitideligen fuldbyrdet paa Frederiksberg Slot. Vielsen fandt Sted i Hs. Maj. Kongens Cavallier-Gemak, et stort Pragtværelse, der gaaer midt igjennem Slottets Hovedfløi. Den rigt drapperede Brude skammel var henstillet i Salens øverste Ende. Midt for Skammelen, med Ryggene mod Vinduerne til Haven, stode tvende forgyldte, med Fløiel overtrukne Lænestole for Deres Majestæter Kongen og Dronningen; modBrudeskammelens begge Ender tvende andre ligedannede Stole for det høie Brudepar; paa venstre Side tre forgyldte, ligeledes med Fløiel overtrukne Stole, uden Arme, for Damerne af den kongelige Familie, og paa den høire 8 Stole af samme Slags for de kongelige og fyrstelige Prindser. Ved Hjørnerne af Tæppet vare placerede fire colossale, 4 Alen høie Sølv=Gueridonsmed Voxlys, samt i Salens fire Hjørner fire andre mindre Gueridons, ligeledes med Lys, foruden disse var en stor Mængde Lys anbragt i Lysekroner, Lampetter o. s. v. De, som vare tilsagte til at overvære Vielsen, samledes fra Kl. 7 til 8 i Hendes Majestæt Dronningens Dame-Gemak (Skilderi=Salen) og Allerhøistsammes Audientsgemak, med Undtagelse af de høikongelige og fyrstelige Herskaber, som strax fra Slottets østre Port opad Hovedtrappen begave Sig til Allerhøistsammes indre Gemakker, samt de fremmede Ministre, og deres Fruer, og de til deres respective Legationer henhørende Suiter, hvilke aftraadte i Slottets vestre Portal, hvor de af en kongelig Løber henvistes til de for den i Stue-Etagen bestemte Aftrædelses-Værelser, hvor Hr. Kammerjunker Sehested Juul fungerede. Kl. 7 begyndte Slottets tilligemed Frederiksberg Byes Klokker at ringe. Kl. 8 præcise forføiede samtlige Damer og Cavallierer sig gjennem Hendes Majestæt Dronningens Gemakker til det for Vielsen bestemte Gemak, ligesom de til de allerhøieste og høieste Herskabers Opvartning bestemte Damer og Cavallierer paa samme Tid begave sig til bemeldte Gemak, hvor de toge Plads, bag de for deres høie Herskaber bestemte Stole. Medlemmer af Corps diplomatique med Fruer ledsagedes. derpaa opad Hans Majestæt Kongens Hovedtrappe gjennem Allerhøistsammes Lake-Gemak til Cavallier-Gemakket. Kort efter (Kl. 8 3/4) aabnedes Dørene til Hans Majestæts Kongens Audience-Gemak og Allerhøistsamme indtraadte med den høie Brud ved Haanden, derpaa fulgte Hendes Majestæt Dronningen med Hans kongelige Høihed Brudgommen, Hans kongelige Høihed Prinds Christian med Gemalinde, Deres kongelige Høiheder Prinds Frederik Carl Christian og Prindsesse Vilhelmine, Hans høifyrstelige Durchlauchtighed Prindsen af Philipsthal og Hendes kongelige Høihed Prindsesse Juliane, Deres høifyrstelige Durchlauchtigheder Prindserne af Hessen, Prinds Frederik (Hendes Majestæt Dronningens høie Broder) og Prindsen, af Augustenborg. Nu begyndte Choralen, som udførtes af det kongelige Capel, under Anførsel af Professor og Ridder Schall. Under Choralen og Psalmen af den evangelisk christelige Psalmebog, Nr. 520: "Du ledte frem, algode Gud, til første Mand den første Brud, og bød dem Eet at være &c., indtraadte Hans Høiærværdighed Hr. Dr. Mynster, Hans Majestæts og det kongelige Huses Confessionarius, Commandeur af Dannebroge, ledsaget af Hans Høiærværdighed Biskoppen over Sjællands Stift, Hr. Dr. Münter, Storkors af Dannebroge, og begge Hofprædikanterne. Nu holdt Confessionarius Vielsestalen med den ham særegne Veltalenhed. Talen, tilligemed den egentlige Vielse, varede henimod tre Qvarteer; derefter istemtes atter en Choral og Psalmen Nr. 523 blev afsjungen, ledsaget af Orchestret. Nu fremtraadte Overhofmarschallen med Stav i Haanden, og bøiede sig for Deres Majestæter, som stode op og forlode, tilligemed de høifyrstelige Herskaber Kl. 9 1/4 Salen, og begave sig til de andre Gemakker. Under Vielsen affyredes Minutskud. Alle Tilstedeværende forføiede sig nu til de tre Tafler, nemlig Hans Majestæt Kongens paa 50 Couverts, Marschaltaflerne respective paa 60 og 50 Couverts. Efter at Brudeskammelen og Gueridonerne i Vielsessalen vare borttagne, tillukkedes de ydre Døre og de allerhøieste og høie Herskaber begave sig derpaa igjennem den Sal til Taflet. Kl. 9 1/4, da den høie Vielse var fuldendet, gjenlod Psalmen: "Fra Høiheden oprunden, i skjønne, kraftige Basuntoner fra Nicolai Taarn her i Staden til tre Sider. Paa samme Tid vare Festblus antændte paa Taarnets fire Hjørner og dette var ligesom et Signal for en almindelig Jllumination i Staden og dens Omegn. - J Gaar (Søndag) Kl. 1 holdtes i Frederiksberg Slotskirke Gudstjeneste, som overværedes af Deres Majestæter Kongen og Dronningen, de høie Formælede og øvrige høikongelige og høifyrstelige Herskaber. Confessionarius holdt Prædikenen, og foruden nogle Psalmer blev en af Hr. Professor Høegh Guldberg. forfattet og af Hr. Professor Weyse componeret, For bon, af det kongelige Capel og kongelige Sangere og Sangerinder udført og afsjungen. Efter Gudstjenesten holdtes Taffel paa Slottet, og om Eftermiddagen behagede det Deres Majestæter Kongen og Dronningen og de høie Formælede, og øvrige høikongelige Herskaber ved en Seiltour i Frederiksberg Haves Canaler at vise sig for den derværende umaadelige Mængde af Tilskuere. Om Aftenen opførtes paa Slottet en stor Hofconcert, hvor en af den berømte Violinist Paganinis Elever, Hr. Nagel, havde den Ære at lade sig høre.